సాధనా సర్గం
సాధనా సర్గం (; వలె జన్మించిన) ఒక ప్రసిద్ధ భారతీయ నేపథ్య గాయని. ఆమె ప్రతిష్ఠాత్మకమైన జాతీయ ఫిలిం అవార్డు మరియు ఫిలింఫేర్ అవార్డుల గ్రహీత.
సర్గం సినిమాలలో అనేక భారతీయ భాషా చిత్రాలలో, దూరదర్శన్ ధారావాహికలలో మరియు సంగీత ఆల్బములలో పాడింది. ఆమె 90వ దశకంలో హిందీ పాటలతోనూ మరియు ఇటీవల దక్షిణ భారత పాటలతోనూ ప్రాచుర్యం పొందింది. ఆమె 24 కంటే ఎక్కువ ప్రాంతీయ భాషలలో పాడిన ఏకైక భారతీయ నేపథ్య గాయని. దక్షిణ భారతీయ పాటకి జాతీయ అవార్డు పొందిన ఏకైక ఉత్తర భారతీయురాలిగా రికార్డును కూడా కలిగి ఉంది. ఆమె శిక్షణ పొందిన హిందుస్తానీ శాస్త్రీయ సంగీతగాయని కూడా. సులువుగా ఆమె దక్షిణ భారత కర్ణాటక శాస్త్రీయ సంగీతము లోనికి సాహసంతో అడుగిడింది.
సాధన సర్గం పుట్టుకతో మహారాష్ట్రియన్. ఆమె చిన్నతనం లోనే, తన తల్లి నీలతి ఘనేకర్ వద్ద తరువాత పండిట్ జస్రాజ్ వద్ద భారతీయ శాస్త్రీయ సంగీతములో శిక్షణ పొందింది. ఆమె తల్లి ఆమెను అనిల్ మొహిలే అనే సంగీత దర్శకునికి పరిచయం చేసింది, అది తరువాత తను పిల్లల బృందంతో చేరటానికి దారితీసింది. 1982లో ఆమె "విధాత" చిత్రానికి మొదటి సారి ఒంటరిగా పాడింది.
సాధనా సర్గం హిందీ పాటలు పాడటంతో పాటు, తమిళ పాటల ద్వారా కూడా ప్రజాదరణ పొందింది. విమర్శకులచే బాగా ప్రసంశలు పొందిన ఆమె పాటలు A. R. రెహమాన్ చే సంగీతం కూర్చబడిన "వాటర్" చిత్రంలోనివి, అందులో ఆమె "ఆయో రే సఖీ", "పియ హొ" మరియు "నైనా నీర్" అనే మూడు పాటలు పాడింది. హిందీలో గుర్తించుకోదగిన ఆమె ఇతర పాటలలో అతనే సంగీతం కూర్చిన "స్వదేస్" లోని "ఆహిస్తా ఆహిస్తా", "సాథియా" లోని "చుప్కే సే" మరియు "నైనా మిలికే", "సప్నే" లోని "చందా రే", "లగాన్" లోని "ఓ పాలన్ హరే", "డోలి సజా కే రఖనా" లోని "ఝులా బహాన్ కా", మరియు "1947: ఎర్త్" లోని "బన్నో రాణి" వంటివి ఉన్నాయి. ఒకదానికి ఒకటి సంబంధము లేని ప్రాచుర్యం పొందిన ఆమె ఇతర హిందీ పాటలలో, "కళాకార్" లోని "నీలే నీలే అంబర్ పర్", "జుర్మ్" లోని "జబ్ కోయి బాత్ బిగడ్ జాయే", "జో జీతా వహి సికందర్" లోని "పెహల నషా", "మొహ్ర" లోని "న కజ్రే కి ఢర్," "దిల్ కా క్యా కసూర్" లోని "ఆషికి మే", "ఫిర్ తేరి కహాని యాద్ ఆయీ" లోని "తేరే డర్ పే సనమ్", "మక్బూల్" లోని "ఝినిమిని" మరియు "ఖూన్!" "హొ గయా నా..." లోని "ఆవో నా" వంటివి ఉన్నాయి.
ఆమె తన్కర్ బచన్ యొక్క శాస్త్రీయ సంప్రదాయానికి సంబంధించిన చిత్రం "అళగి" లోని "పట్టు సొల్లి" అను పాటకు ఉత్తమ నేపథ్య గాయనిగా జాతీయ ఫిలిం అవార్డును గెలుచుకొంది; "తనకు ఇలాంటి అద్భుతమైన పాటను ఇచ్చి, తనకు జాతీయ పురస్కార అర్హతను కల్పించిన" సంగీత విద్వాంసుడు ఇళయరాజాను ఆమె కొనియాడింది.
తమిళ మరియు తెలుగు సినీ పరిశ్రమలో గట్టి పట్టుతో ప్రస్తుతము సాధన సర్గం, దక్షిణ భారత నేపథ్య గాయకుల పరిశ్రమని శాసిస్తోంది, మలయాళం మరియు కన్నడ పరిశ్రమలను కూడా ఏలటం ప్రారంభించింది.
ఆమె తమిళంలోనే 150కి పైగా పాటలు పాడింది, అందులో అనేక గొప్ప పాటలు ఉన్నాయి. ఇటీవలి ఆమె పాటలలో ఒకటైన, "సవారీ" అనే కన్నడ చిత్రంలోని "మరలి మరేయాగి" అను పాటకు గాను, ఆమె 2009లో ఫిలింఫేర్ ఉత్తమ కన్నడ నేపథ్య గాయని అవార్డును అందుకొంది. తమిళంలోని ప్రఖ్యాతిగాంచిన ఆమె పాటలలో, "అలిపయుతేయ్" లోని "స్నేహితనే", "దశావతారం" లోని "ముకుందా ముకుందా", "కండుకొండైన్ కండుకొండైన్" లోని "కొంజుం మైనక్కలే" మరియు "తెనాలి" నుండి "సవాసమే" వంటివి ఉన్నాయి. "కుసేలన్" లోని "ఓం జారారే"ని దలేర్ మెహంది మరియు K. S. చిత్రలతో కలసి ఆమె పాడింది. కాజోల్-సరోజ్ సంగీత దర్శకత్వంలో ఆమె హిందీ మరియు ఒరియాలో చాలా పాటలు పడింది. హిందీ చిత్రం "జోదా అక్బర్" యొక్క తమిళ సంస్కరణ "మానన్ మోహనా"లో కూడా ఆమె పడింది. ఇటీవలి తమిళ పాటలలో విద్యాసాగర్ సంగీతం కూర్చిన "జేయం కొండాన్" లోని "సుత్రి వరుం భూమి" మరియు "బాణ కాతడి" లోని "ఎన్ నెంజిల్" వంటివి గుర్తుంచుకోదగ్గవి. ఇటివల ఇళయరాజా-సంగీతం సమకూర్చిన తమిళ చిత్రం "నాన్ కడవుల్" లోని ఒక పాట "అమ్మ ఉన్ పిల్లై"ను ఆమె పాడబోతోంది.
మరాఠీలో ప్రజాదరణ పొందిన ఆమె ట్రాకులలో, "సరివార్ సారి" లోని "ఒంజలిట్ మజహ్య" మరియు "సాన్ఝ ఝాలి తారి", "ఆయిశాప్పత్" లోని "దిస్ చార్ ఝాలే మానన్" మరియు "దగ్ దటున్ ఏతత్", "సఖి" లోని "పహిలే పూల్", "ఝాలి పునహ ప్రవహి" మరియు "ఏ సాద్ జివ్నచి" వంటివి ఉన్నాయి.
ఆమె ఇటీవలి మరాఠీ ఆల్బం "తు సుఖ్కర్త.." "తు దుఖ్రయ" 3 సెప్టెంబర్ 2010న రవీంద్ర నాట్య మందిర్, ముంబైలో జరిగిన శ్రీ గణేష్ చతుర్థి ఉత్సవాల సందర్భంగా పండిట్ హృదయనాథ్ మంగేష్కర్ చే విడుదల చేయబడింది. ఆ పాటలకు అమోల్ బావ్డేకర్ సంగీతం సమకూర్చాడు మరియు మహేష్ ఘట్ పాండే సాహిత్యాన్ని వ్రాసాడు.
గాయనిగా ఆమె తొలి రోజులలో, పై స్థాయిలో ఆమె స్వరం లతా మంగేష్కర్ వలె, క్రింది స్థాయిలో ఆమె స్వరం ఆషా భోస్లె వలె ఉండేది. ఏమైనప్పటికీ సమయం గడిచే కొద్దీ సర్గం తన స్వంత, ప్రత్యేకమైన స్వరాన్ని అభివృద్ధి చేసుకుంది.
2006లో, దీనానాధ్ మంగేష్కర్ యొక్క శత జయంతి ఉత్సవాలలో జరిగిన శాస్త్రీయ సంగీత కచేరిలోని గాయకులలో సర్గం ఒకరు, మరియు హిందుస్తానీ శాస్త్రీయ సంగీతంలో ఆమె ప్రదర్శనలకు హృదయనాథ్ మంగేష్కర్ చే ప్రశంసలు అందుకొంది.
భక్తి సంగీతానికి సర్గం చేసిన కృషిని ఉషా మంగేష్కర్ వంటి అనేకమంది ఉన్నత శ్రేణి గాయకులు చాలా మెచ్చుకున్నారు. ఈవిధమైన సంగీతాన్ని సజీవంగా ఉంచటంలో పండిట్ జస్రాజ్ మరియు జగ్జీత్ సింగ్ లతో పాటు సాధనా సర్గం కూడా ఒక ప్రముఖమైన వ్యక్తి.
సాధన సర్గం తమిళనాడు చిత్రాలలో బాగా ఆదరించబడింది . ఆమె తమిళ సంగీత రంగంలో అసలు తీరిక లేకుండా ఉంది. గొప్ప సంగీత దర్శకుడైన విద్యాసాగర్, సంగీత దర్శకత్వం వహించిన చిత్రం "కోయంబత్తూరు మాప్పిల్లై" ద్వారా మొదటిసారిగా ఆమె పరిచయం చేయబడింది. బాలీవుడ్ గాయకులు (పురుషులు/స్త్రీలు) అందరిలోకి సర్గం తమిళంలో చాలా ఎక్కువ పాటలు పాడింది. ఆగష్టు 2008 నాటికి సర్గం పాడిన పాటలు 132 అని గణించారు.
మే 2007లో USA, ప్రయాణంలో భాగంగా ఇచ్చిన ముఖాముఖీలో, భారతదేశపు సగీత పరిశ్రమలో అత్యంత గొప్ప సంగీత దర్శకుడు A. R. రెహమాన్ మాట్లాడుతూ, తను కూర్చిన పాటలలో తాను ఆశించిన దానికన్నా ఎక్కువగా ఫలితాన్ని ఇచ్చిన ఏకైక భారతీయ గాయనిగా పేర్కొంటూ, సాధనా సర్గాన్ని అభినందించాడు.
మే 2007 న్యూయార్క్ కచేరి తర్వాత A.R. రెహమాన్ ఇచ్చిన ముఖాముఖీలోని కొంత భాగం క్రింద ఇవ్వబడింది.
"ఇది బాగా విడుదలకాని నా యొక్క కొన్ని స్వరకల్పనలలో ఒకటి" అని రెహమాన్ చెప్పాడు. "ఈ పాటలను చిత్రంలో బాగా ఉపయోగించుకున్నారు. కానీ, గమనించదగ్గ సంఖ్యలో శ్రోతలను ఆకర్షించ లేకపోయాయి." ఆ పాటలను పాడిన వారిలో సుఖ్విందర్ సింగ్ (ఇతను రెండు పాటలకు రచన కూడా చేసాడు) మరియు సాధనా సర్గం ఉన్నారు.
"నన్ను ప్రతి మలుపులో ఆశ్చర్యానికి గురిచేసిన, కొంతమంది గాయనీమణులలో ఆమె ఒకరు" అని రెహమాన్ చెప్పాడు. "చాలామంది గాయకులు నేను చెప్పిన దానిని పొల్లుపోకుండా ఆచరిస్తారు. కానీ, ఈమె సూచనల పరిధి దాటి కొంత ముందుకు వెళ్ళేది. ఆమె ప్రతి పాటనూ కష్టపడకుండా మరోచోటికి తీసికోనిపోగలదు మరియు ఆమె ఇందులో చాలా నిష్ణాతురాలు, నేను ఆమెతో పనిచేసిన ప్రతిసారీ ఆశ్చర్యపోయేవాడిని."
సాధన సర్గం గుజరాతి భాషలో చాలా పాటలు పాడింది. ఇటీవల, ఆమె శైలేష్-ఉత్పల్ సంగీతం సమకూర్చిన చిత్రం "సచ్చా షంన సాజన్ నా"లో నాలుగు పాటలు పాడింది.
"జెటుక జెటుక" లాంటి అనేక అస్సామీ పాటలను కూడా ఆమె పాడింది.
జాతీయ చలనచిత్ర పురస్కారములు
ఫిలింఫేర్ పురస్కారాలు
స్టార్ స్క్రీన్ పురస్కారాలు
జీ సినీ పురస్కారాలు
మహారాష్ట్ర రాష్ట్ర చలనచిత్ర అవార్డులు
జీ మరాఠీ గౌరవ పురస్కారాలు
దక్షిణం